hu hu hu es hu hu hu hu hu hu hu hu hu hu hu hu hu hu hu hu hu fr hu hu hu hu hu hu en hu en hu hu hu hu hu hu hu hu hu hu hu hu hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu ms hu hu hu hu hu hu hu hu hu war en de war hu hu hu hu sv en de sv hu hu hu hu war en de war hu hu hu hu it en de it hu hu hu hu id en de id hu hu en de hu es hbs_lat en hu hu hu hu de en hu hu hu hu de en hu hu hu hu de en hu zh hu hu hu hu hu hu hu hu de en en
A fogpótlás fajtái - Dr. Németh Bálint
1027 Budapest, Kapás utca 26-44. C épület | +36 1 201 31 96
A fogkő eltávolítás menete a rendelőben
Rögzített és kivehető fogpótlások. A fogpótlás menete
A fogpótlás átfogó téma, amibe a koronától a fogászati hídon át a kivehető műfogsorig és az implantációs fogpótlásokig minden beletartozik.
A rögzített fogpótlás: korona és fogászati híd
A korona olyan mesterséges fogmű, amely beburkolja és megvédi a fog íny feletti, zománccal fedett területét. A fogászati híd pedig több összekapcsolt korona, ami egyszeres vagy többszörös foghiány átívelésére szolgál.
A rendelőnkben igénybe vehető fémkerámia koronák és hidak váza nikkelmentes, jellemzően kobalt- vagy krómtartalmú ötvözetből készül. Ennek köszönhetően kisebb a valószínűsége, hogy allergiás reakciót váltanak ki. A fémváz teherbírása rendkívül nagy, így ezek a fogpótlások kiemelkedően tartósak. A fémvázra kerülnek azok a porcelánrétegek, amelyek megadják a szomszédos, természetes fogak színével tökéletesen egyező színárnyalatot.
A rögzített fogpótlások alkalmazása különösen ajánlott és eredményes:
ha a kezelt fogban nagyobb méretű tömés van,
ha a fog egy darabja letört,
ha a fog számottevő része elkopott,
ha rendelkezésre áll elegendő ún. pillérfog (fogászati híd esetén),
ha lényeges a korona vagy híd nagy teherbírása.
A cirkon korona anyaga a cirkonium-dioxid, ami egy nagy szilárdságú, fehér színű porcelán anyag. Ennek következtében a cirkon korona megjelenése tökéletesen illeszkedik a természetes fogak színéhez. Továbbá, mivel abszolút fémmentes megoldás, garanciát jelent a fémallergia teljeskörű kiküszöbölésére.
A cirkon korona további előnyei:
a hagyományos fémvázas megoldásoknál hosszabb élettartam,
a számítógépes, úgynevezett CAD/CAM tervezési folyamatnak köszönhetően rendkívül pontos illeszkedés.
A kivehető fogpótlás típusai: részleges és teljes kivehető fogsor
A közvélemény által leginkább műfogsorként ismert kivehető fogpótlások ideális megoldást jelentenek kiterjedt vagy akár teljes foghiány esetén. Kényelmi szempontból nem érik el a rögzített fogpótlások színvonalát, áruk azonban jóval kedvezőbb.
Ez valójában egy részleges műfogsor, ami a szájüreg adott részén a hiányzó fogakat helyettesíti. A természetes fogakhoz általában kapcsokkal, esetleg rejtett rögzítések segítségével rögzíthető. Anyaga egy fémlemez, amit egy műíny borít – erre kerülnek a természetes fogak megjelenését hűen utánzó műfogak.
Nagy kiterjedésű foghiány esetén alkalmazzuk, amikor túl kevés vagy nem kellő teherbírású természetes fog áll csak rendelkezésre. Ilyenkor rögzített fogpótlás, korona vagy fogászati híd alkalmazása technikailag nem kivitelezhető.
Teljes foghiány esetén jöhet szóba ez a megoldás, ami tulajdonképpen egy komplett műfogsor alkalmazását jelenti. Mivel ezt a fogpótlást nem lehet természetes foghoz kapcsolni, jóval nehezebb biztosítani a rágáshoz elengedhetetlen stabilitást. Ez a leggondosabban elkészített teljes kivehető fogpótlásokra is igaz, különösen az alsó állkapocs esetében. Ez a probléma – ahogyan a részleges kivehető fogpótlás komfortosabbá tétele is – hatékonyan oldható meg fogászati implantátumok behelyezésével.
A fogászati implantátum lényegében egy speciális kialakítású titániumcsavar, ami az állkapocsba rögzítve a foggyökér szerepét tölti be. Bizonyos idő elteltével erre rögzítjük magát a fogpótlást.
Az implantációs fogpótlás lehetőséget ad a kivehető fogpótlások stabilabb, komfortosabb rögzítésére. Ilyenkor fogászati implantátumok beültetésére kerül sor, ezekhez kapcsoljuk a teljes vagy részleges kivehető műfogsort. Ez a megoldás jóval stabilabb, mint a “sima” kivehető fogpótlás. Sokkal könnyebb vele rágni, komfortfokozata magasabb.
Az implantáció rögzített fogpótlás esetén is kiválthatja a koronát tartó fogat vagy a hidat tartó fogakat. Szóló koronák vagy kisebb hidak esetén az implantátumokra ragasztással rögzíthető a fogpótlás. Nagyobb hidak esetén előnyösebb a csavaros rögzítés. Ennek előnye, hogy szükség esetén az egész fogmű egyszerűen és gyorsan eltávolítható, majd a szükséges kezelés végeztével visszahelyezhető.
Az implantációs fogpótlás előnyei
Segítségével megőrizhető az ép fogak anyaga,
megállítható az állkapocs csontállományának sorvadása,
nagyobb stabilitást, könnyebb rágást, komfortosabb közérzetet tesz lehetővé,
jobb mimikát, artikulációt, szebb mosolyt tesz lehetővé,
eredménye tartós, hosszú távú.
A fogpótlás egy többlépcsős kezelési folyamat, nézzük sorban az egyes fázisait.
Konzultáció, állapotfelmérés, a kezelés menetének konkretizálása
Az első lépésben felállítjuk a diagnózist, és megbeszéljük, milyen lehetőségek vannak a probléma megoldására. Végül ezek közül kiválasztunk egyet a páciens döntését maximálisan figyelembe véve.
A pótlást tartó fog vagy fogak megfelelő mértékű csiszolását helyi érzéstelenítésben végezzük, így ez a kezelés teljesen fájdalommentes. (Kivehető fogpótlás és implantációs fogpótlás esetén ez a lépés természetesen kimarad).
Az alsó és felső fogsorról készített lenyomat segítségével készíti el a fogtechnikus a végleges pótlást.
A végleges pótlás elkészültéig, ha szükséges, ideiglenes fogpótlást biztosítunk. Ez egyrészt megvédi a nyitott fogfelszíneket, másrészt, ha a fogpótlás jól látható helyen van, esztétikailag is pótolja a hiányzó foganyagot.
A kész, de még festés nélküli fogpótlást, az ún. vázat fogorvosunk behelyezi, és ellenőrzi annak pontosságát, illeszkedését, magasságát stb. Ha a váz minden szempontból megfelelő, véglegesíti a páciens által is jóváhagyott színt, majd visszaküldi a fogtechnikai laborba.
A kész fogpótlás behelyezése
A véglegesített korona vagy híd rögzítése, beragasztása egy végső próbát követően történik, ha minden részlet stimmel. (Kivehető fogpótlások esetén természetesen ez a lépés elmarad.)
A fogpótlás mennyi idő alatt készül el?
Korona vagy híd esetén általában 2-3 alkalommal kell meglátogatnia rendelőnket. Ideális esetben 1-2 hét alatt elkészül a fogpótlás.
Ha minden rendben van, összesen 4 alkalommal kell felkeresnie rendelőnket, és 2 hét alatt elkészül az új fogpótlás. Kombinált, saját fogakhoz rögzített fogpótlás esetén 2-3 üléssel többre van szükség.
Ennél a fogpótlásnál jóval több a kezeléshez szükséges idő, de hogy mennyivel, azt lehetetlen pontosan megmondani. Az implantátum beültetését követően ugyanis meg kell várni, amíg az implantátumot körbenövi a csont. Ez pedig mindenkinél más és más: lehet, hogy megtörténik 2 hónap alatt, de előfordulhat hogy fél évet is várni kell, míg az implantátum stabilan meg tudja tartani a rákerülő fogpótlást.
A fogpótlás árak tekintetében, mivel minden páciens, minden kezelés különbözik, ezért nem lehet pontos árat prognosztizálni. A fogpótlással összefüggő fix árainkat itt lehet megtekinteni.
Miért forduljon hozzánk fogpótlás esetén?
Rendelőnk a felhasznált anyagok és eszközök, az alkalmazott módszerek és a páciensekkel való bánásmód terén egyaránt a maximumra és a kiemelkedő színvonalú ellátásra törekszik. Ez fogpótlások esetén éppen úgy igaz, mint bármilyen más fogászati kezelésnél.
Néhány szempont, amiért érdemes bennünket választani:
a legkiválóbb minőségű, kiemelkedően tartós fogászati anyagok használata,
a legkorszerűbb technológiák alkalmazása a kezelések során,
munkánk során a szaktudás mellett a legfontosabb tényező a bizalom és a kellemes atmoszféra a pácienseink számára,
ezt szolgálja, hogy pácienseinket előre egyeztetett időpontban fogadjuk, így várakozás nélkül vehetik igénybe szolgáltatásainkat,
több kezelőnk, műtőnk és saját panorámaröntgenünk lehetővé teszi, hogy egyetlen helyszínen minden szükséges vizsgálat és kezelés elérhető legyen.
Ha a gyors, fájdalommentes kezelésekről van szó, amelyek eredménye hosszú távon is tartós, nem ismerünk kompromisszumot. Ugyanilyen fontos számunkra, hogy mindenki, aki felkeres bennünket, kényelmesen és otthonosan érezze magát nálunk. Szeretnénk, ha minden páciensünk úgy állna fel a fogorvosi székből, hogy bármikor szívesen visszatérjen hozzánk, ha szüksége van ránk.
Amennyiben felkeltettük az érdeklődését, kérdéseit felteheti, illetve időpontot foglalhat a  +3612013196-os telefonszámon, vagy weboldalunkon keresztül.
Szeretettel várjuk, ha kezelésre van szüksége!
Ha tetszett, ossza meg!
Fontos számunkra, hogy mielőtt implantátum beültetésről döntene, minden Önt érdeklő információhoz hozzájusson.
Fog implantátum árak – általában
Tökéletes kinézetű és formájú koronát kaptam, hála a helyben lévő labornak. Köszönöm Rékának és Lajosnak.
Tökéletes kinézetű és formájú koronát kaptam, hála a helyben lévő labornak. Köszönöm Rékának és Lajosnak.
Nem fájtak a műtétek
Az összes bölcsességfog kiműtésem szuperül sikerült. Egyik sem fájt!
Az összes bölcsességfog kiműtésem szuperül sikerült. Egyik sem fájt!
Már nem félek a fogorvostól
Köszönöm Németh doktornak, hogy segített leküzdeni a fogászattól való félelmemet!
Köszönöm Németh doktornak, hogy segített leküzdeni a fogászattól való félelmemet!
Köszönöm a figyelmet és a profi munkát. 4 bölcsességfog kivétel, minimális fájdalom.
Köszönöm a figyelmet és a profi munkát. 4 bölcsességfog kivétel, minimális fájdalom.
Csak jókat tudok mondani
Bálint remek fogorvos. Igazi profi. Gyönyörű koronát csinált a letört fogamra. Csak jókat tudok róla mondani :)
Bálint remek fogorvos. Igazi profi. Gyönyörű koronát csinált a letört fogamra. Csak jókat tudok róla mondani :)
Copyright 2012 - 2018 Dr. Németh Bálint | Minden jog fenntartva | Adatvédelmi Tájékoztató (GDPR) | Fogbeültetés árak – általában
Minden mező kitöltése kötelező! Az űrlap kitöltésével elfogadja, hogy adatait az Adatvédelmi Tájékoztatóban (GDPR) közöltek szerint kezeljük. Hozzájárulása bármikor visszavonható.
Minden mező kitöltése kötelező! Az űrlap kitöltésével elfogadja, hogy adatait az Adatvédelmi Tájékoztatóban (GDPR) közöltek szerint kezeljük. Hozzájárulása bármikor visszavonható.
Minden mező kitöltése kötelező! Az űrlap kitöltésével elfogadja, hogy adatait az Adatvédelmi Tájékoztatóban (GDPR) közöltek szerint kezeljük. Hozzájárulása bármikor visszavonható.
+36 1 201 31 96
Minden mező kitöltése kötelező! Az űrlap kitöltésével elfogadja, hogy adatait az Adatvédelmi Tájékoztatóban (GDPR) közöltek szerint kezeljük. Hozzájárulása bármikor visszavonható.